от Николина Манчева » 02 Сеп 2014, 22:57\nОТКРОВЕНО ОБРЪЩЕНИЕ КЪМ ИВАН КОСТОВ\nот Любомир Вучков » 07 Сеп 2014, 11:19\nпубликувано във Фейсбук на 06.09.14\nна стената на Костов http://www.facebook.com/kostov.dsb?fref=ts#\nв моя дневник http://www.facebook.com/photo.php?fbid= ... 1&theater#\nПреди време заявихте, че имате механизми за оздравяване на КТБ и за укрепване на стабилността на банковата система. Потвърдихте го и днес в телевизионното интервю по ТV „НОВА“\nНаскоро в интервю за в-к „Сега“ и днес в телевизионното интервю по ТV „НОВА“ апелирахте след извънредните парламентарни избори България да има програмно правителство на националното съгласие, което да спаси България от рецесия.\nИ по двата горни пункта са необходими властови ресурси – на премиер или поне на министър.\nВие готов ли сте отново да се върнете в политиката и да реализирате такива ресурси? Да напомня, все пак бяхте заявили, че човек не бива да се пести, а и че никога не трябва да се казва „никога“!\nИ едно допълнение под формата на неудобен въпрос:\nВие сте силен човек, но ще намерите ли необходимата сила чисто човешката Ви почтеност и коректност да не бъде жертва на политическата Ви толерантност, за да се разграничите ясно и категорично от Реформаторския блок! Който по същество се оказа не „блок“, а сговор, наскоро определен даже от Лукарски не като десен, а като позициониран в либералния център, а според мен – още по-наляво, само и само да се привлече някоя и друга електорална единица? Не считате ли, че идеята Ви от 11-тото Национално събрание на ДСБ за „десен реформаторски блок“ беше деформирана от „реформаторите“ и доведена до нейната абсурдна уродливост?\nот Николина Манчева » 07 Сеп 2014, 23:42\nЕто и тези две интервюта:\nИван Костов: КТБ може да бъде оздравена\nАктуализацията на бюджета вероятно няма да може да предотврати прекомерния дефицит, допълни той\nhttp://novanews.bg/news/view/2014/09/06 ... %BD%D0%B0/\nИван Костов пред OFFNews:\nДоган носи отговорност за всичко от 2001 г. насам\nАко не е Цацаров, ще е Филчев, ако не е Филчев, ще е Татарчев. Очевидно конструкцията на съдебната власт е сбъркана, казва бившият премиер\nГ-н Костов, гледах интервюто Ви пред Нова телевизия. За съжаление то прекъсна на най-интересния въпрос, когато започнахте да обяснявате процесите, които стоят зад лицата. Казахте: "Какво се получава, ако махнем лицата? Ако премахнем Цветан Василев и Делян Пеевски, какво остава зад тях, защото Пеевски е само маша в ръцете на Доган".\nСигурно е така, но какви са процесите, които стоят зад действията му?\nИмаме една неработеща и нереформирана, без доверието на хората съдебна власт, която е играчка в ръцете на политиците. При неработеща съдебна система, остават политиците, които със своята дейност създават и подпомагат монополите, олигарсите и организираната престъпност. И тези политици, и тази съдебна власт си имат лица, които за всички са ясни.\nОзначава ли това, че първата работа на следващото правителство е да направи реформа на съдебната система и по-специално на мястото на прокуратурата в нея?\nРазбира се. Това първо означава, че политиците ще са осъзнали това, което предното поколение политици са им оставили като най-лошо наследство и ще искат да се разграничат от него. Това би трябвало да е валидно за всички, които сега излизат на политическата сцена.\nДа разбираме ли, че всички вече са осъзнали ролата на прокуратурата и на Цацаров?\nНе знам дали са осъзнали. Аз казвам какво би трябвало да стане. Това от една страна. От друга - трябва да се изпълни това, което Европейският съюз настоява от години след приемането ни - за реформата на съдебната власт.\nБихте ли препоръчали на следващото правителство веднага да направи такава реформа, след която Цацаров да не е вече главен прокурор?\nАко не е Цацаров, ще е Филчев, ако не е Филчев, ще е Татарчев. Очевидно конструкцията на тази съдебна власт е сбъркана и позволява такова поведение. Очевидно проблемът е в самата организация на властите и липсата на контрол.\nАхмед Доган самостоятелен играч ли е или и той е само представител на задкулисие, което седи зад него?\nПреди всичко това е човек, който носи огромна отговорност за всичко лошо, което се случва в страната от 2001 г. насам. Персонална отговорност. Знаете неговата обвързаност с Мултигруп, той беше политическото й лице, остана наследник на част от наследството на тази организация. Оттогава насам това е неговата роля в българския политически живот - един от основните фактори на корумпирането на българската политическа система. Неслучайно казах преди време, че Доган е проклятието на България. Повтарям го и сега.\nВече е очевидно, че ГЕРБ и Реформаторският блок ще бъдат в коалиция след изборите, притеснява ли Ви сценарият, в който ДПС е скритият партньор в коалицията.\nВижте, Реформаторския блок аз го разглеждам като едно обещание. Той е коалиция, която има перспективата да стане силен политически субект. Преференциалният вот позволява всеки политик в листите да докаже своята политическа подкрепа като мобилизира максимален брой избиратели. Т.е. всеки има възможността, използвайки преференциалния вот да докаже, че има доверие. Това е важно, за да може за в бъдеще Реформаторският блок да бъде представляван от хора, които имат доверието на избирателите. Аз например ще гласувам преференциално и съм убеден, че така ще подкрепя Блока, ще му помогна не само да получи гласове, но и да бъде изграден, така както го искаме ние. Т.е. ако влезе с такива хора, които носят обществено доверие в управлението, той ще представлява тази част от хората по най-добрия възможен начин. Ако той влезе като някаква склонна да прави политически компромиси формация, ще бъде много жалко. Ако Реформаторският блок ще влиза и ще помага в това управление, искам той наистина да бъде с този реформаторски принос. От това зависи и в бъдеще неговата подкрепа.\nКогато вие бяхте начело на Синята коалиция подкрепяхте ГЕРБ в началото, а после отношенията охладняха.\nКъде е разделителната линия, след която могат да се взривят коалиционните отношения?\nЕдна от разделителните линии е подкрепата на Бойко Борисов за политиката на Путин след навлизането на войски на Русия с редовни войски в страна асоцииран член на НАТО. За политик от Европейския съюз това е конфронтационно. Конфронтацията започва от този, който застава на позициите на оправдаването на Путин.\nА в сценария с КТБ имаше ли руска намеса? Част ли е КТБ от геополитическия сценарий или си е наша българска работа?\nНямам желание да спекулирам. Това каква става в банковия сектор и съдебната ни система си зависи от нас, а отвън винаги има някой, който има интерес от една разбита страна. Всички искат да видят някой разбит - дали е банка, дали е държава, дали ще вземеш най-качествените й хора, дали ще вземеш територията й, дали ще вземеш такива политически отстъпки, че да направиш свои икономически игри, няма значение каква е формата. Виждаш, че е на колене и всеки иска да я остави там, да не се изправи. Но спасяването на България зависи от българите.\nВие от доста време обяснявате какъв е най-добрият сценарий да се развият нещата с КТБ. Но каква според вас е вероятността да се случи това, което вие препоръчвате?\nВ момента преобладава вероятността банката да бъде оздравена и да бъде възстановена ликвидността й. И мисля, че това е защото една голяма част от институциите и лицата, които са начело на политическите партии, вече си дават ясна сметка какви изключително сериозни критики ще има, ако нещата не се развият по този начин.\nот Николина Манчева » 10 Сеп 2014, 13:56\n12 ПРИЧИНИ ,\nЗАРАДИ КОИТО МОЖЕ ДА СЕ ГЛАСУВА С ЧИСТА СЪВЕСТ ЗА\n1. Показаха организационен и управленски потенциал и само за един месец се структурираха, регистрираха се за изборите и представиха листи с компетентни и некомпрометирани лица;\n2. Изработиха и представиха солидна документална основа за политическата си принадлежност – „Идейна и ценностна политическа платформа“ и политическо „Възвание“;\n3. Изработиха и първи представиха „Предизборна програма“ със силно експертен, десен и държавнически характер, която покрива всички аспекти на държавното управление;\n4. В допълнение към Предизборната програма изведоха 7 приоритета и представиха идеите си за 5-те области подлежащи на неотложни реформи, за които трябва да се предприемат действия още в първата година на предстоящия мандат;\n5. Държат се прибрано, достойно, без популизъм и изхвърляния;\n6. Демонстрират политическа етика и професионализъм;\n7. Не прибягват към очерняне на опонентите и конкурентите си, но в същото време не спестяват истината и назовават проблемите с цялата им острота;\n8. Не правят компромиси с принципите и ценностите си, както и с дясната си принадлежност;\n9. Хората в Коалиция ДЕСНИТЕ са с изградени професионални и управленски кариери, и в политиката не гонят свои лични амбиции, а държавните и обществените интереси. Действат от позиицията на знанията уменията и опита, а не на принципа на пробата и грешката;\n10. Не ползват средства на данъкоплатците, за да правят кампанията си и да изграждат структурите си. Съзнателно демонстрират личната си ангажираност – идейна и финансова, без да се домогват до публичен ресурс;\n11. Не се оплакват и оправдават с другите или с трудностите;\n12. Вече са правили добри неща за България.\nhttps://www.facebook.com/photo.php?fbid ... 500%2C1382\nот Николина Манчева » 24 Сеп 2014, 11:19\n"Партииите трябва се раждат именно с гласовете на хората,\nа не с парите на олигарсите\nи с техните купени, корпоративни, медийно-манипулационни машинации. "\nче не трябва да се гласува за малки партии,\nче гласовете се губели,\nче малките крадели гласове и прочее глупости са\nвредни за демокрацията"\nЕдно от лицата на ДЕСНИТЕ на което може да се доверим.\nС Деница Сачева се познаваме лично от една година – и двете сме доброволки, които помагат на бежанците, но тя го прави от доста по-дълго време от мен, поне година по-рано.\nЗа разлика от други хора, които искат да влязат в политиката, Деница не прави това показно и кампанийно. Тя е ангажирана с каузата всеки ден – рано сутрин ни изпраща всички медийни отразявания за бежанците, през деня комуникира с институции, от които зависят бежанците, вечер говори с другите доброволци, през уикенда посещава бежанските лагери като доброволец, и не спира да дарява от собствените си пари.\nТова е светлината, в която я познавам аз,\nа иначе Деница е ангажирана с много други неща.\nНа тези парламентарни избори ще се възползвам от късмета си да гласувам за нея в Хасково (Коалиция „Десните”, бюлетина № 17).\nРеших да я представя и на вас с това интервю, което взех вчера:\nhttp://trophyplus.org/2014/09/22/%D0%B8 ... B0-%D1%82/\nА ето и участието и в" Референдум",\nкъдето се представи блестящо /според мен /\n"Резултатите от снощия Гласоводител ясно показаха, че хората се интересуват от дебати, в които има какво да чуят и над които има за какво да се замислят. Много съм доволна, че увеличихме подкрепата за гласуващите за партии, които не са участвали в Парламента. Считам за успех дори това, че се увеличи дела на неутралните за сметка на тези, които са казали „не“ в началото – това показва, че вече се колебаят. Клишетата, че не трябва да се гласува за малки партии, че гласовете се губели, че малките крадели гласове и прочее глупости са вредни за демокрацията. Партииите трябва се раждат именно с гласовете на хората, а не с парите на олигарсите и с техните купени, корпоративни, медийно-манипулационни машинации. Хората трябва да подкрепят онези, които на тях ще им свършат работа, а не тези, които ще вършат черната работа на псевдобизнеса. Негативни кампании спрямо малките партии водят само онези, които се страхуват от конкуренцията. А кой истински демократ би се страхувал от нея?\nhttps://fbcdn-sphotos-c-a.akamaihd.net/ ... a7e36b8d1c\nот Николина Манчева » 26 Сеп 2014, 23:47\nИзбирателят често не осъзнава, че гласуването за политически илюзионисти е пагубно\n"Има модел "Пеевски" и той работи, независимо от това дали хората го виждат или не. Негови създатели са номенклатурата на бившата БКП, сега БСП, ДПС, ГЕРБ и други инженерни политически проекти, които виждаме периодично да се появяват като движения, да мутират в партии и странни коалиции. А на въпросът кой ги утвърждава, отговорът е еднозначен – избирателят, който често не осъзнава, че неговият избор е важен и че последствията от негласуването или гласуването за политически илюзионисти е пагубно за общото ни добруване", казва лидерът на коалиция "Десните" д-р Илко Семерджиев, водач на листа на 23 МИР София-град и 6 МИР Враца.\nГосподин Семерджиев, вие все още сте член на ДСБ, но пък сте "граждански кандидат“ на коалиция "Десните". Не ви ли напомня това на Георги Първанов и членството му в БСП, докато организираше явяването на евровота на АБВ? Защо не напуснахте ДСБ и защо се включихте в новата коалиция?\nМястото на ДСБ е в коалиция "Десните", защото ДСБ е създавана включително и от мен, като дясна партия и независимо, че настоящото ръководство е силно олевяло, ще дойде време, когато членовете на партията ще възстановят оригиналния замисъл. И тогава, както обявих още при създаването на коалиция "Десните", партия ДСБ ще бъде отново добре дошла в дясното политическо пространство. Лично аз не съм склонен да направя компромиси с дясното си мислене, биография и ценности, така че моето място не е в РБ. Не приемам също така, безпринципните съюзи, които Радан Кънев направи с остатъците от НДСВ, остатъците от ДПС и бивши министри на "царя“, Тройната коалиция и ГЕРБ, които определено не са десни, а още по-малко полезни. Разбирам жаждата за власт на хора, които работят за кариерите си, но не мога да се присъединя към личните им амбиции. Затова оставам в дясно – там, където винаги съм бил и, за което съм работил през целият си професионален и политически път.\nПо какво "Десните", според вас, се различават от РБ като идеология и мерки, които предлагате?\nПо всичко. Предизборните послания на РБ са леви, даже революционни. Нали не сте забравили например, какво заяви Петър Москов като концепция за реформиране на здравеопазването – "Ликвидиране на НЗОК и прехвърляне на базов пакет за здравното осигуряване в НОИ...“, а в телевизионния дебат за това как ще го осъществи отговорът му беше, че за целта са необходими "сърце и топки“. Съжалявам, че се налага да припомням подобни нелепици "тип Дзерджински“, но те са просто факт. Самият Кънев се определи като политик не просто като стоящ в център-дясно, а като лични убеждения дори в ляво от центъра. Това не са само индикации за политическа несъстоятелност, а и свидетелства за тежко самоуправство с партия, членове и симпатизанти, които скоро ще разберат, че са измамени и ще потърсят сметка за това. Припомням също така и нелепицата за съкратен реформаторски мандат и последващо свикване на Велико народно събрание, които показват тотално непознаване на законодателния процес и особено на технологията на изпълнителната власт.\nКак ще отговорите на обвиненията, че само разсейвате десния вот? И каква ви е прогнозата за представянето на "Десните“ на изборите?\nНапротив – предлагаме дясна алтернатива за автентичен десен вот, защото ДСБ беше завлечена в центристка коалиция и като съставна част на РБ предлага следизборен съюз с тези, които доскоро наричаха "мафия“. Относно прогнозите за изборите ще кажа само, че изборният резултат за нас не е по-важен от запазването на някакъв остров на дясното политическо представителство, който рано или късно ще бъде оценен, защото "вербално център-десните“ ментета ще произведат и менте управление, а резултатите от него ще ги видите още през следващата година.\nКазвате, че коалицията е "траен политически съюз“. Какво се разбира под това – обещание за нова дясна партия. Помните, че Синьо единство бяха едни от идеолозите на разпускането на десните партии и преобразуването им в една обща?\nРазбира се, единствено и точно това, което казваме – "траен политически съюз“, който може да съществува съгласно българското законодателство единствено като коалиция. Всички приказки за разпускане на партии, единение и прочие фантазии са признак на некомпетентност и ляво мислене. Ние, десните, държим на своята индивидуална идентичност и практикуваме единодействие като съюзници, а не единение, което в крайна сметка винаги води до централизация, а накрая и до еднолични режими.\n"Изберете Бойко - дайте му още един шанс да рита мачле пред публика“, написахте във Фейсбук. Той е често критикуван от вас, особено че не е десен. Защо?\nЗащото Борисов просто не е десен. ГЕРБ са популистка партия с автократично управление и състав от ниските ешелони на номенклатурата на някогашната БКП. С неговите прехвалени магистрали може да претендира единствено за пост в Агенцията за пътна инфраструктура, но не и за премиер. Да плащаш с парите на данъкоплатците на фирми, които строят магистрали, е стопанско, а не държавническо занимание. Това си пролича особено ярко във факта, че дори не можа да довърши мандата си през 2013 г. и вкара държавата в циклични кризи, които ще се повтарят периодично и ще ни изтощят до краен предел още тази зима.\nПроблемът КТБ, намесата на главния прокурор в случая, поставиха един особено важен проблем – съдебната реформа в България, за да се постави законността над всичко. Тази тема не е сред централните за вашата коалиция. Какво смятате, че трябва да се направи в сферата на правосъдието, кои са необходимите реформи?\nОчевидно не сте обърнали внимание на програмата ни, в която правосъдието е един от седемте приоритета и е изведено като една от петте области за належащи реформи. Ние смятаме, че прокуратурата не може да остане като представителство във ВСС и следва да се изведе в изпълнителната власт, за да носи и политическа отговорност, а главният прокурор да се избира от НС. Няма и никакъв смислен аргумент във ВСС прокурори да участват в кадруването на съдии при положение, че в съдебния процес те са само една от страните в производството, а решенията се постановяват от съдията. Подобна зависимост на съдиите от прокурорите е нелогична и както виждаме – вредна.\nОстанаха ли "полезни ходове“ за КТБ и какво прогнозирате, че ще се случи с банката след изборите?\nВ България прогнозите не са лесно занимание, защото институциите не работят в рамките на своите компетенции и често не изпълняват или надскачат правомощията си в резултат на политически, или друг заговор. КТБ може да бъде своеобразен политически катарзис за системата, но по-вероятно е да остане черна кутия, от която ще изтича контролирана информация за целите на дезинформацията и оцеляването на злоупотребилите с власт и влияние. Кражбите активно текат и ще продължат, а бездействието на БНБ подпомага този процес.\nЕдин от другите основни проблеми е здравеопазването. Вие като бивш министър на здравеопазването какво смятате, че трябва да се случи, за да се закрепи първоначално, а после и да се подобри системата?\nНа първо място трябва да се подобри събираемостта на здравните вноски и да се обхванат неосигурените, които в момента са доста повече от 1 млн. души. Трябва да се пресекат кражбите и измамите, да се престане с незаконната практика да се искат пари на осигурените пациенти в момента на ползването на медицинска помощ, да се възстанови обществения статут на НЗОК и да се постави в остра конкурентна среда. Нека никой не забравя, че здравното осигуряване е насочено към потребителите и това трябва да даде основание на всеки управленец в сектора да защитава тезата, че заплащането на услугите трябва да се върне в правилото "парите следват пациента“, защото издръжката на структури и административното преразпределение на финансови средства е спомен от социализма – неработещ и изтъкан от злоупотреби.\nИма ли модел "Пеевски“ – кои са неговите представители, кои са неговите създатели и кой го утвърди?\nИма такъв модел и той работи, независимо от това дали хората го виждат или не. Косвените признаци днес са случващото се в КТБ, "Южен поток", цените на тока, купуването на гласове и прочие. Негови създатели са номенклатурата на бившата БКП, сега БСП, ДПС, ГЕРБ и други инженерни политически проекти, които виждаме периодично да се появяват като движения, да мутират в партии и странни коалиции, а накрая и да изчезват от политическия хоризонт, за да се появят отломки от тях като кукувичи яйца в чужди гнезда. А на въпроса кой ги утвърждава, отговорът е еднозначен – избирателят, който често не осъзнава, че неговият избор е важен и че последствията от негласуването или гласуването за политически илюзионисти е пагубно за общото ни добруване.\nhttp://www.mediapool.bg/ilko-semerdzhie ... 25226.html\nот Николина Манчева » 01 Окт 2014, 10:42\n"Една изстрадана истина"\n/както казва д-р Семерджиев/\nПриятели, опитите за подмяна и претопяване на десницата никога не са били така нагли, както през последната година.\nПърво се опитаха да ни излъжат, че РБ е проект на Иван Костов. Нищо че не е нито десен, нито принципен и в него няма нито един реформатор.\nПосле започнаха да ни сватосват с ГЕРБ. Обясниха ни, че вече няма ляво и дясно, че имаме допирни точки с АВБ. Не пропуснаха да пофлиртуват и с Татяна Дончева.\nПредседателят на ДСБ ни заяви, че тази партия е твърде дясна и твърде елитарна, и затова никога не я е харесвал. /Сигурно затова полага толкова усилия да я затрие./ Междувременно си призна, че е „по-скоро вляво от центъра”.\nДаниел Вълчев ни размаха пръст, че партията му има основен принос за отстраняването на Костов от политиката.\nПредседателят на СДС на свой ред ни предупреди да не си мислим, че РБ е десен...\nТрудно е да се изброят всички наглости.\nКогато отказахме да приемем, че подобно ГМО може да ни представлява, още по-нагло ни заявиха, че трябва да гласуваме за РБ, защото „друго няма”.\nОтказвам да приема тази гавра с всичко, което ние, десните хора, градихме през годините. Искам да има истинско дясно.\nЗатова днес съм с ДЕСНИТЕ.\nЗатова станах част от листата на 23 МИР.\nЗатова ще помоля тези от вас, които ми имат доверие, да ни подкрепят и да гласуват с номер 17 за ДЕСНИТЕ.\nНедейте да слагате преференция за мен. Просто подкрепете листите каквито са. Защото ние сме отбор, подкрепяме се и си имаме доверие. Не се блъскаме с лакти кой да бъде по-напред. Имаме съгласие как да се подредим. Знаем, че е редно най-можещите и знаещите да са начело. А те вече са там.\nНека просто да покажем, че има дясно и то е достойно!\nRe: ОТКРОВЕНО ОБРЪЩЕНИЕ КЪМ ИВАН КОСТОВ\nот Любомир Вучков » 03 Окт 2014, 15:20\nПолучих отговора на Костов, макар и индиректно, на моето "ОТКРОВЕНО ОБРЪЩЕНИЕ КЪМ ИВАН" КОСТОВ\nТова вече ми идва вповече!\nот Николина Манчева » 08 Окт 2014, 10:29\n"......ТРИКОВЕ И ЦИРКОВЕ , ДАМИ И ГОСПОДА.\nА ВИЕ ЧАКАТЕ РЕФОРМИ."\nКак ще коментирате резултатите от изборите?\nТова е най-често задавания въпрос.\nИ се почва –\nтези били победили, другите се били удвоили, трети се разширили.\nА най-важното е, че 51% от българските граждани не гласуваха. И още поне 5 % пуснаха невалидни бюлетини. От 2 млн. и половина българи в чужбина успяха да гласуват само към 135 000, почти половината от тях само в Турция. Има много бюлетини, за които може да се предполага, че са попълнили преференцията погрешка, а не след информиран избор.\nТези резултати показват пълен фалит на политиката такава каквато се води до момента у нас. Пълен крах на триковете, дами и господа.\nА те не липсваха с пълна сила в тази кампания. Като се почне от дарителската кампания на ГЕРБ – депутати, които дори и като младежи не са участвали в доброволчески акции надянаха ботушите и хукнаха по селата. Помните дядо Кольо от село Странско, нали? След като минах през него предишния ден и дъщеря му ми подари библия, цялата в кал от потопа, на другия ден двора му беше наводнен от кандидати за народни представители. В малката къща бяха Лиляна Павлова, Цвета Караянчева и Делян Добрев. Почти две трети от пресъобщенията на пресцентъра на ГЕРБ в кампанията бяха за дарения. От партийната субсидия. Нашите данъци. С чужда пита най-добър помен се прави.\nПомните ли как по време на кампанията СКАТ изчезна от телевизионните екрани за ден – два? И как т.нар. патриоти дадоха бурна и шумна пресконференция, че някой заглушава свободата на словото? Обикновен трик, драги избиратели. Редовно се случва. Телевизията сама си си спира сигнала и после си го пуска.\nВиртуалната борба с чуждоземните колонизатори и пришълците е трик – специалитет от репортоара на руските хайверени националисти от Атака. Там за подсилване на трика се добавят и малко православни ценности, които се бият с нагона и агресията, но пък кой ти гледа чак за такива детайли. Християнското в Сидеров е като желязото в спанака.\nПравителството назначено от Президента можеше да спре строежа на Южен поток. Но то не направи това, разбира се. В последната минута на последния ден Радан Кънев внесе жалба срещу строежа с ясното съзнание, че няма правен интерес и тя няма да бъде зачетена. Никакъв натиск върху служебното правителство, никаква критика към Президента. Разбира се, Южен поток не спря. Дори от този понеделник – деня след изборите - компанията си има прясно назначен изпълнителен директор. Но трика си свърши работата.\nПреференцията трябваше уж да покаже електоралната тежест на партиите в Реформаторския блок. Е показа ги. Лукарски има повече преференции от Радан Кънев, а Меглена Кунева повече депутати в НС. Трик трик избива.\nГолемият печеливш от трика е Борислав Великов. Той и насън не си е мечтал, че ще влезе пак в парламента особено след условната присъда, която получи за убийство на човек при пътно транспортно произшествие. Но гласовете, които кмета организира бяха нужни. Трикове, дами и господа, трикове. А вие чакате реформи?\nДПС се обяви за пълна прозрачност на всичко свързано с КТБ. Дори са готови с първия законопроект. Подготвен не от кой да е, а от следователя-политик при това от гражданската квота Делян Пеевски. Тази прозрачност обаче идва тогава, когато отдавна следите са заметени, а сметките на ДПС са в друга банка. Трикове и циркове, дами и господа.\nБСП излязоха с най-големия трик – невероятна мимикрия на кампания. И чувал картофи за автентичност на посланието. Заслужиха си първа покана за преговори от ГЕРБ – добри и послушни бяха.\nИ хората дадоха каквото можаха от себе си в палитрата от трикове – 9/9, 22/22, някои бюлетини с две квадратчета, други с по едно кръгче, някой с добавен Моци, други с голям хикс и препратка към майната си.\nЗа триковете на медиите и на коментаторите по студиата – не ми се говори. Чудя се само защо призива за нови лица никога не засяга втръсналите до болка интелектуални словоблудци, които ни заливат от екраните.\nПрекаленото много трикове и сценарии отвратиха хората от политиката. В този си вид тази политика не може да дава обществено полезен продукт. Хората виждат, че са сами в трагедиите си и са напълно наясно, че ако успеят, то ще е въпреки рекета на държавата, а не благодарение на правилата, които тя установява.\nПресоляването на манджата с трикове е престъпление. Защото докато някой мъдри трикове, друг някъде чака решение. Иска да учи. Иска да работи. Иска да се развива. Прави му се бизнес. Има нужда да създава, не да се пази от сянката си.\nПрез последните месеци над 3 000 семейства бяха засегнати от наводнения и чакаха спасение от дарения. Държавата и общините нямаха готовност и гъвкавост дори да купят кофи и лопати. Възможно е точно даренията, които често заместват институциите, да имаха известен принос за големия отлив от изборите. Ужасяващата трагедия в Горни Лом показа като на длан пълната липса на институции и правосъдие с години, а е на път да покаже и липсата на работеща система за национална сигурност.\nТакава среда няма как да породи избирателна активност. Негласуващите стават все по-сериозен проблем за демокрацията. И повечето от тях не са негласуващи, защото не им пука или защото са нихилисти. Много от тях не гласуват дори и не защото не искат да бъдат лъгани. Много от негласуващите не гласуват, защото не искат да участват в схеми, в трикове, в машинации. Не им се прави обратното, за да получат уж правилното. И колкото по-бързо се заемем с възстановяването на доверието в политиката чрез точност, елементарна почтенност и етика, толкова по-големи са шансовете ни за развитие.\nP.S. Върнах се при дядо Кольо от Странско в края на кампанията. Ей така – да го видя. Без медии. Домът му беше почистен до основи. Толкова беше чист, че даже нямаше боя по стените. Нямаше ги и мебелите. Дядо Кольо спеше на един дюшек на стълбите. Досрамя ме да го питам дали ще гласува.\nhttp://vevesti.bg/komentari-i-analizi/9 ... i-cirkove-\nот Николина Манчева » 20 Окт 2014, 12:03\n"В Народното събрание влязоха политици,\nно не влязоха държавници\nдържавата ще страдa."\nГост в ТВ7 в Още нещо"\nhttp://izbori.tv7.bg/%D0%9D%D0%BE%D0%B2 ... ETanFco-ic


Качамакът срещу всички - Мама Нинджа\nКогато бях малка, ваканцията за мен означаваше море. През юли отивахме на Южното Черноморие и оставахме около две седмици, а понякога и по двадесетина дни. Плаж, плуване, плискане в солената морска вода, събиране на мидички и охлювчета, заравяне в пясъка, мазане на цялото тяло с какаово масло (до което майка ми като аптекарка имаше достъп), а след това, вечер, с кисело мляко против изгарянията. Не познавах планината. Понятието ми за нея се изчерпваше с един августовски Капиновски манастир, цапуркане в речните вирове, ловене на големи раци с чатал за прашка със закачен за нея хамбурски салам, с Шуменското плато и пещерите му.\nВ българските планински дебри ме отнесе работата ми, когато започнах да правя първите си обиколки из България с немскоговорящи групи, а след няколко години, същата тази работа ме отведе в италианските Алпи и Трентино. И аз се влюбих в тази цъфнало-зелена, маргаритено-незабравкова, уханна, лятна.. планина.\nИ така, прекарвайки работните си лета тук, се запознавах всеки път с по нещо – замъци и крепости, закрилящи почти всеки хълм и село; десетки езера, едно от друго по-сини, чисти и примамващи; спиращи дъха пейзажи и долини, реки, клисури; натежали от плод лозя, ябълкови градини и ниви; цъфнали билкови поляни; косачки и трактори; прочутите Доломити и колоритни, изваяни върхове; лифтове, планински пътеки, хижи и ферми.\nТочно тук, неизменно се сблъсках и с трентинците – народът на тази земя, с техния поминък, традиции и естествено с полентата. Качамакът тук го наричаха полента.\nСпомням си, че когато бях тийнейджърка, с компанията ходехме да ядем качамак в едно крайпътно заведение до Каспичан. Там го правеха традиционно, позната у нас румънската мамалига (варена царевична каша, поръсена с натрошено бяло нашенско сирене, и полята със запръжка от олио и червен пипер).\nМоже би се сещате, че италианската полента нямаше нищо общо с нашия качамак. Тук царевичната каша се забъркваше с кашкавали, масло, зелени ядивни треви и се поднасяше в комбинация с домашни наденици, заешко, агнешко печено, еленски гулаш, с горски гъби, разтопен кашкавал или с риба. Да, точна така – с риба – прясна, езерна риба на скара, или на тиган, или пък маринована с лук и зеленчуци. И да ви кажа, тази полента беше много вкусна – във всичките й варианти.\nНо тук, в Трентино, царевицата не беше като другите. Тя беше специална, онази червената – по-дребна и с по-закръглени зрънца, в цвят бордо и идваше от селцето Сторо в долината Киезе, на границата с Ломбардско. Едно селце, гушнато в малка равнина между езерото Идро и алпийските склонове, на пътя, свързващ Мадона ди Кампилио и Брента-Доломитите, с долината на Ледро и езерото Гарда. Та това тук наречено „ла фарина джала ди Сторо“ – „жълтото брашно от Сторо“, беше много специално. Царевичните кочани, се беряха чак през октомври, оставени да се изсушат на алпийските ветрове и напоения с клокочещи ручеи въздух. След това се оронваха и зърната се мелеха между две каменни плочи – тези от селцето Сторо.\nТози качамак, в цвят светложълто-пепеляво, беше едро смлян, плътен, ароматен, с вкус на село и току-що окосена трева и се топеше в устата.\nТочно в този край попаднах на двубоя „Качамакът срещу всички“. Местните кметства, туристически центрове и ресторанти, предизвикваха битка и се изправяха срещу всички с любимата си жълта сторска полента.\nС цел да популяризират и изтъкнат местния продукт, бяха организирали няколко вечери с качамачено гурме меню, като бяха поканили местни известни шеф-готвачи и бяха ангажирали няколко ресторанта в долината.\nТака аз се записах за първата вечеря – на основа качамак и риба. Атмосферата беше елегантна, обслужващият персонал - в традиционни носии, хората - мили, вината - бели и пенливи – все от трентинската изба, а менюто - неповторимо.\nПосрещнаха ни с типичната полента Макафана – забъркана с цикория, кашкавали, масло и лук, и овкусена със сол и черен пипер и с предястията - терин от лин от Гарда, сардини с мека и хрупкава полента и бяла риба, маринована в ябълков сладко-кисел сос, с хрупкави зеленчуци и джинджифил.\nСлед това ни поднесоха солена тортичка от полента от Сторо, пълнена с разтопен кашкавал и гарнирана със задушени в масло горски гъби.\nПоследваха цитрусово ризото с филета костур на тиган, салмерино (риба чар) от местните реки в морковено-джинджифилов сос и картофено пюре.\nЗавършихме с качамачен десерт – тортичка от жълтото брашно от Сторо, забъркана с рикота, стафиди, кедрови ядки, масло и захар, и поднесена с ванилов сос, бита сметана и топка домашен лимонов сладолед.\nЩе кажете: „То, качамак, не се ли хапва през зимата?!“. Тук в северноиталианско – не! Всъщност – да, и през зимата, и през останалите три сезона.\nОпитайте да си забъркате една италианска полента, дори и да нямате от прочутата сторска царевица. Важното е водата да заври и да се подсоли с морска сол. Тогава се изсипва царевичното брашно, като непрекъснато се бърка, по възможност с дървена лъжица, все в една посока и на бавен огън. Лук и салам или наденички се накълцват на дребно и се запържват в тиган, разтопява се чисто масло и се нарязва кашкавал на кубчета. Ако имате и малко цикория или други треви, задушете и тях. След около двадесетина минути полентата е готова. Изсипвате я в друг съд, добавяте останалите съставки и подправки на вкус и обърквате всичко, докато е още топла, за да може кашкавалът да се разтопи и маслото да попие. След това изсипвате полентата в тавичка, изравнявате я и оставяте да изстине. Когато вече е стегнала, можете да я нарежете на малки кубчета и да я поднесете студена – като предястие например към салатата. А ако ви трябва топла, я хвърляте за две минути на скарата или в тигана, обръщате и воала – чудна гарнитура!\nОще вкусни идеи от Тамара ще откриете тук.\nОт същия автор можете да прочетете:\nКус-кус с риба по сицилиански\nПоследно променена в Петък, 07 Юли 2017 16:05\nЛавандуловата панакота на Люси\tТоп 5 на есенните салати


Структурата на черния дроб - Стеатоза\nСинопия на черния дроб. Над горната част на диафрагмата повърхността на черния дроб е съседен на правото и в част от лявата купол диафрагмата преди това предната част съседен последователно към крайна част на диафрагмата и на коремната стена: Задна черния дроб, съседен на X и XI гръдни прешлени и краката на диафрагмата, коремната хранопровода, на аортата и в дясно надбъбречната жлеза. Висцералната повърхност на черния дроб, съседен на сърдечна част, тялото и пилора, горната част на дванадесетопръстника, десния бъбрек, полето завоя на дебелото черво и до десния край на напречната дебелото черво. и жлъчен мехур, съседна на висцералната повърхност на дясното лоб на черния дроб.\nТя е особена бариера функция: отровните продукти на протеиновия метаболизъм, доставяни в черния дроб с кръв, се неутрализират в черния дроб; В допълнение, ендотела на капилярите и чернодробна звездообразна retikuloendoteliotsity са фагоцитни свойства (limforetikulogistiotsitarnaya система), което е важно за неутрализиране на вещества абсорбират в червата.\nЧернодробната намира непосредствено под диафрагмата в горната част на корема в дясно, така че само една сравнително малка част от тялото на възрастен идва от ляво от средната линия; при новороденото заема по-голямата част от коремната кухина, равна на 1/20 от цялото телесно тегло, докато при възрастни същото съотношение пада до около 1/50.\nДясната част на черния дроб на висцералната повърхност се разделя на вторични листа с две бразди или депресии. Един от тях се движи успоредно на левия надлъжен жлеб и в предната част, където се намира жлъчката, vesica fellea, се нарича fossa vesicae felleae; задната бразда, по-дълбока, съдържа долната вена кава, v. кава inferior, и се нарича sulcus venae cavae. Fossa vesicae felleae и sulcus venae cavae са отделени един от друг чрез сравнително тесен провлак от чернодробната тъкан, наречен caudate processus caudatus.\nСегментите, групирани по радиус около портите на черния дроб, влизат в по-големи независими области на черния дроб, наречени зони или сектори.\nСегментите на черния дроб се образуват в периода на матката и ясно се изразяват по време на раждането. Доктрината за сегментната структура на черния дроб задълбочава старата идея да се раздели само на лобове и сегменти.\nПредишна Статия Ако няма жлъчен мехур, който не може да се яде


Икономика на логистичните дейности | Simple Idea!\nПроизводството е единство на 2 взаимосвързани страни-между хората и природата и между хората в процеса на производството. Взаимодействието на хората с природата представлява материално-веществената страна на производството, а взаимодействието между хората образува социалната страна на производството. Наличието на двете свързани страни има следния вид:\n1. По отношение на потоците с производствено предназначение - материално снабдяване.\n2. По отношение на потоците продукция употребявана от населението - вътрешна търговия.\n3. Изкупуване на селскостопански суровини - поток от продукти със селскостопански произход.\n4. Външна търговия - както по отношение потоците от продукция постъпваща в страната, така и по отношение потоците от продукция за експорт.\n- Участие в общото събрание с право на глас.\n- Право на информация, която се дава от съвета на директорите,\n- Право на придобиване на нови акции.\n- изтичане на срока за които е било образувано,\n- решение на общото събрание на акционерите,\n- обявяване в несъстоятелност - след покриване на всички задължения останалото имущество се разпределя м/у акционерите, като те участват в разпределението съответно на дела на акциите си спрямо ликвидния остатък.\nДоставчици - фирми или хора, които осигуряват ресурсите неибходими за производството на стоки и услуги.\nВсеки доставчик предоставя ресурсите при различни условия - обем, качество, срок, цена и периодичност на доставките. Необходимо е избора на доставчик да се извърши като се отчитат възможните последици за фирмата от гледна точка на целите и. При това трябва да се отчете факта, че доставчика на нашата фирма е доставчик и на конкуренцията. Затова всяка фирма трябва да поддържа с доставчиците си тесни връзки при взаимна изгода и за дълго време - това дава конкурентно предимство.\nПосредници - фирми или индивиди, които подпомагат в дистрибуцията и продажбите на стоки фирмата, а и в извършване на редица други дейности като : реклама, финансиране и други.\nТърговските посредници подпомагат фирмата при реализацията на продукцията и. Те търсят пазари, водят преговори и продават стоките в необходимия асортимент, количество, качество, място и време. Те са : комисионери - работят за комисионно възнаграждение, и търговци, които купуват стоките и ги продават за своя сметка.\nФирмите физически дистрибутори подпомагат фирмите и предприятията в складирането, съхраняването и транспортирането на стоките до потребителя. Те са складови и транспортни фирми.\nФинансовите организации оказват финансова помощ или застраховат продукцията - те са : банки, застрахователни компании и други.\nФирмите за маркетингови и други услуги са специализирани в извършването на различни консултации, изследвания, провеждане на рекламни кампании и информиране на обществеността. Предприятията използват услугите им поради това, че нямат достатъчно кадри, опит и финансови възможности за да извършват сами тези дейности.\nПотребители - услугите на доставчиците и посредниците се ползват от фирмата с цел по-добро обслужване на потребителите.\nФирмата трябва да е наясно какви са потребителите и изискванията им. Всяка фирма трябва да изследва какво е поведението им, какво влияе върху него и как те вземат решение за покупка.\nКонкуренти - оказват влияние върху целите и стратегиите на фирмата.\nЗатова те трябва да се идентифицират и изучават. Трябва да се изясни : 1. На кои териториални пазари действат ; 2. Какви стратегии са възприети ; 3. Какъв е имиджа им ; 4. Какви са пласментната и рекамната им дейности ; 5. Каква е ценовата им политика ; 6. Какви са технологичните им възможности и поведението им ; 7. Каква е степента на задоволяване на потребителските нужди ; 8. Какво е отношението на потребителите към тях.\nОбществена среда - всяка група в обществото, която проявява реален или потенциален интерес към дейността на фирмата и може да окаже определено влияние върху нея.\nСъществуват 3 типа обществени организации : 1. Интересите им съвпадат с интересите на фирмата - финансови кръгове. 2. Такива, от които се интересува фирмата, но те не се интересуват от дейността и - средства за масова информация. 3. Интересуващи се от дейността и, но тя не се интересува от тях - организации и съюзи за защита на потребителските интереси.\nНесъобразяването с тези групи и липсата на програма за въздействие обикновено води до големи проблеми за фирмата.\nЛокална среда - потребителите и живеещите в района на фирмата т.е действия за формиране на благоприятано отношение сред местните хора, защото те са разпространители на мнението за фирмата.\nШирока общественост - цялото население на района ; и тук е необходима целенасочена комуникационна дейност.\nВътрешна общественост - работници и служители, които могат да са източник както на добра така и на отрицателна информация за фирмата и продукцията и.\nЕлементи на макро-обкръжавщата среда на фирмата - макроусловия, които влияят пряко в/у елементите на микро- обкръжаващата среда, като фирменото ръководство не може пряко да въздейство в/у тези елементи, а единственото, което може да направи е да адаптира дейността на фирмата към тях.\nМакро-обкръжаващата среда се състои от 6 основни елемента : демографски, икономически, природни, технологични, политически и социално-културни условия.\nДемографски условия - те са твърде важни за фирмите, защото пазарите, за които работят те са съставени от хора.\nВсяка фирма трябва да държи сметка за за следните демографски характеристики : 1. Ръст на населението - това заначи и повишаваме на потеблението , но и нарастнала консумация на ресурси, което води до повишаване на производствените разходи. 2. Географско разпределение и мобилност на населението - тези фактори рефлектират както в/у териториалното разпределение и размерите на пазара така и в/у търсенето. 3. Гъстота на населението - до голяма степен определя размера и поглъщаемостта на пазара. 4. Възрастови изменения в населението - населението застарява Þ изменения в потребностите и изискванията на купувачите. 5. Раждаемост - спада се отразява на борбата за пазари в редица отрасли. 6. Промени в семейството - главното характеризиращо ги е късното сключване на брак, малкото деца, работещите жени, многто разводи и множество несемейни домакинства.\nСъщност на дълготрайните активи (ДА) : те са инвестираните средства на стопанските единици, които участват активно в текущата и дейност за по-дълъг период и пренасят на части стойността си за нормативно регламентиран срок или съгласно разработен план в състава на разходите за производството на продукцията като запазват натурално-веществената си форма. Една част от ДА са необходими условия за производството, транспорта или продажбата на продукцията, а друга част обслужва организацията и управлението. Към групата на ДА се отнасят и инвестираните средства с цел натрупване или увеличаване на собствения капитал чрез лихви, ренти и др.\nКласификация на ДА - в зависимост от сферата на функционирането им се делят на производствени и непроизводствени. В зависимост функциите и предназначението те биват материални, материални, дългосрочни инвестиции и вземания. Според формата на собственост - собствени и чужди.\nСтруктура на ДА - съотношението м/у стойностното изражение на различните групи представено в относителен дял към общата им стойност. Ефективна е тази структура при, която активните ДА преобладават пред пасивните.\nСъвкупността от ДА, с които разполага стопанската единица формират нейната материално-техническа база. Процеса за набавяне и придобиване на необходимите ДА се извършва по следния начин :\nПри създаване на стопанската единица - третират се като еднократни активи при формирането на капитала и.\nПри доставка за подмяна на ликвидирани или продадени ДА.\nПри разширена реконструкция и модернизация на стопанската единица.\nОценка на дълготрайните активи : те се оценяват по -\nПървоначална стойност, която може да е цена на придобиване - включва : покупна цена, извършени разходи по доставка и монтаж, изплатени суми за проучване, проектиране и строителство.\nСебестойност - фактически извършените разходи за придобиване на ДА и продажната цена.\nСъстоянието на ДА се характеризира със следните показатели :\n1) Коефициент на годност - отношение на остатъчната стойност на ДА към първоначалната стойност - остатъчната стойност е разликата м/у първоначалната стойност и начислената до момента амортизация на ДА.\n2) Коефициент на обновяване - получава се като отношение на въведените в експлоатация ДА към първоначалната им стойност.\n3) Възраст на ДА в години.\nИзхабяване, амортизация и възстановяване на ДА. Изхабяването е обективно протичащ процес в времето и има 2 форми на изхабяване - физическо : загубване на техническите и експлоатационни свойства на ДА в резултат на използването им, въздействието на природните сили или недобро стопанисване; и морално : предизвикано от използването на по-производителни ДА или внедряване на нови. В резултат на моралното остаряване използването на физически годните ДА се оказва икономически и социално неизгодно.\nСтепента на физическото изхабяване (Фи) се измерва с помощта на показателите :\nКато отношение на фактическия срок (Tф) на експлоатация в години към нормативния срок (Тн) :\nКато отношение на фактическия срок на експлоатация на ДА (Тф) в години към предполагаемия срок на годност на ДА, установен чрез експертна оценка (То).\nКато отношение на начислените амортизационни отчисления (А) към първоначалната сума на ДА :\nСтепента на морално изхабяване (Им) се определя по два начина :\nЧрез разликата м/у средногодишната първоначална сума (П) и възстановителната стойност (В) на ДА в % :\nЧрез съпоставка на техническите характеристики на старите и новите машини - производителността на старите (Пс) и новите (Пн) :\nВ резултат на изхабяването е необходимо възстановяването на ДА - частично възстановяване : чрез текущи и основни ремонти ; и пълно : чрез закупуване или строеж на нови. Възстановяването на ДА се извършва чрез набиране на парични средства и източници, за което е необходима произведена продукция - в себестойността и се включва стойността на частта на изхабяването. Процеса на пренасяне на стойността се нарича амортизиране. Амортизацията е реален израз на частта от стойността, с която се намалява потребителната стойността на ДА. Размера на отчисленията за амортизация практически се изчислява чрез определена амортизационна норма показваща какъв процент от стойността на ДА според установената им трайност трябва да се пренесе в стойността на готовата продукция.\nОсновни методи за амортизация : линейни и нелинейни.\nЗа транспортните средства амортизацията се изчислява спрямо изминатия пробег. Амортизационната квота за 1 км. пробег е частното м/у амортизационната стойност на автомобила и общия пробег.\nСъдържание на амортизационния план :\nИме на ДА Срок на ползване Аморт. су-ма при придобив. Аморт. сума при промяна Аморт. норма Год. аморт. квота\nПътища и показатели за по-пълно използване на ДА - по-високата степен на използване на ДА води до повишаване на ефективността на работата на стопанската единица, която в крайна сметка трябва да доведе до сближаване на срока на физическото и моралното им износване.\nПът за по-пълно използване на ДА са :\nЕкстензивно използване - по-пълно използване по време - премахване на престоя на машините поради технически неизправности и ритмично снабдяване със суровини и материали.\nИнтензивно използване - по капацитет : повишена скорост на работа на машината и интензивност на технологичните процеси.\nПоказателите характеризиращи степента на използване и икономическата ефективност на ДА са :\nКоефициент на екстензивно използване (К екс.) :\nКъдето Тf е фактическото отработено време на ДА, а Тef е ефективния фонд време.\nКоефициент на интензивно използване (К int.)\nКъдето Nfak е фактически произведеното количество продукция за единица време в натура, а Nmax е максимално възможното количество продукция за същия период.\nКоефициент на интегрално използване : Кинт =Кint . Kekc\nКъдето ОПП е обем произведена продукция.\nКоефициент на натоварване на производствените площи :\nКъдето Фп е фактическото количество произведена продукция в натура, а Пп е производствената площ в кв. м.\nРентабилност (П - печалба) :\nКраткотрайни активи (КА)\nСъщност, състав и структура - икономическата форма на предметите на труда са КА ; за разлика от ДА, КА се потребяват в един производствен цикъл, пренасят стойността си еднократно ; участват натурално-веществено в създаването на готовата продукция и са непрекъснато в сферата на обръщението на производството.\nТе са : краткотрайни материални активи, краткосрочни вземания, краткосрочни инвестиции, парични средства, разходи за бъдещи периоди.\nОнази част от КА, която цялостно се използва в целия производствен цикъл, напълно пренася стойността си в/у себестойността на продукцията и в производствения процес изменя материално-веществената си форма са материалните запаси.\nСтруктура на КА - съотношението м/у отделните елементи на КА образува структурата им, която има важно значение за анализа на КА.\nИзточници на образуване на КА - началото на образуването им съвпада с момента на учредяване на стопанската единица, когато тя по разчетните си сметки получава капитал, включващ необходимите ДА и КА. Нарасналите нужди се задоволяват от печалбата на фирмата.\nПридобиването на КА изисква и стойностното им оценяване - по цена на придобиване, себестойност и продажна цена.\nНормиране на КА : за правилната организация на използването на КА се разработват нормативи - под норматив се разбира разчетния размер на минимално необходимите запаси от КА за осигуряване на непрекъснат производствен процес. Нормативите се изразяват чрез :\n1) Броя дни, за които съответната стопанска единица трябва да се осигури със суровини, основни, спомагателни, горивни и др. материали или броя дни, през които продукцията трябва да се пригоди за продажба или да бъде продадена.\n2) В стойностно изражение - получава се като се вземе предвид нарастването или намалението на производствените разчети ; изменението на цените и предвиждано намаляване на себестойността.\nНормирането на КА обхваща следните етапи :\n1) Определяне на средно денонощно потребление в натурално и парично изражение.\n2) Определяне норма на запаса.\n3) Разработване на сборен разчет на норматива за КА в дни, като норматива в дни зависи от : характера на производството ; сроковете, в които постъпват материалите ; разстоянията от доставчика ; начина на снабдяване.\nЗа да се определи потребността от КА е необходимо да се изчисли т.н. текущ запас на материалите, като той се определя като произведение на средноденонощното потребление на 1 материал (а) и средния брой дни м/у 2 доставки (Т) : Зтек = а . Т .\nОсвен текущ е необходимо определянето и на т.н. гаранционен запас. Той се създава с оглед осигуряване на непрекъсната работа в случай на нарушаване на графика на доставчиците на материалите. Той се определя като произведение на средноденонощните потребности от даден материал (а) и средното отклонение в денонощия от средния период време м/у 2 доставки (Т1). Згар = а.Т1 .\nКато се вземе предвид нуждата от текущ и гаранционен запас се определя величината на общия размер на запаса от даден материал :\nЗобщ = Зтек + Згар\nОбращаемост на КА - те се намират в постоянно движение, при което непрекъснато и последователно изменят формата си и преминават от сферата на производството в сферата на обръщението и обратно. Последователните изменения на формата и преминаването от 1 сфера в друга е кръгооборота на КА. Бързината на обръщението на КА се измерва с помощта на :\nКоефициент на обращаемост (Коб) - колко кръгооборота са направили КА през определен период. Той се определя като отношение на обема на реализираната продукция (РП) към средногодишното наличие на КА :\nКоефициент на времетраене на 1 оборот (Квр) - показва за колко дни КА са извършили 1 кръгооборот. Определя се като отношение на броя дни през периода (Т) и броя на оборотите през него :\nКоефициент на ефективност (Кеф) - показва с помощта на колко материали е произведена и реализирана продукция на стойност 100 лв. - отношение на средната наличност на материални запаси и годишния обем на реализираната продукция :\nС ускоряване на обращаемостта на КА потребността от тях се намалява и се постига относително освобождаване на част от оборотните средства на стопанската единица. Стойността на освободените КА (Косв) се определя със следната зависимост :\nКъдето Тпл е времетраене на 1 оборот през плановия период в дни, а Тбаз е 1 оборот през базовия период в дни.\nOрганизация на труда и работна заплата.\nСъдържанието на организацията на труда се определя от съставните и елементи - разделение и кооперация на труда ; организация и обслужване на работното място ; подготовка и повишаване квалификацията на кадрите ; нормиране на труда ; условия на труд ; режим на труд и почивка ; заплащане на труда ; производителност и трудова дисциплина.\nНормиране на труда - метод за изучаване организацията на производството и труда и установяване на обективно необходимия разход на работно време за извършване на определена работа при определена организация - технически и производствени условия. Трудовата норма е мярка на труда Þ\nНорма на време - обективно необходимия разход на работно време за извършването на определена работа или изпълнението на определена операция, за изработката на 1 продукт, измерено се в секунди, минути, часове; отнасящо се до работата на 1 или група работници.\nНорма на изработка - обема работа, която трябва да се извърши за определен интервал от време - час, смяна… Тя се измерва в брой изделия, литри, килограми, метри…\nНорма на обслужване - брой машини, които 1 или група работници трябва да обслужи за определено време.\nНорма на управляемост - определя числото на работниците, които са подчинени на 1 ръководител.\nТрудовите норми са необходими при разработването на всички раздели на бизнес-плана на фирмата.\nНормата на време е изходна база за установяване на трудопоглъщаемостта на продукцията. На основата на трудопоглъщаемостта се определят броя на работниците по професии и специалности ; равнището на производителност на труда ; средствата за работна заплата, които се включват в себестойността на единица продукция и намаляването на себестойността е следствие от нарастване на производителността на труда.\nТрудовите норми са 1 от основните елементи на организацията на работната заплата.\nПринципи на нормирането на труда :\nНаучност - тя изисква техническа, психофизиологична и организационно-икономическа обосновка на трудовите норми.\nПрогресивност - те да се разработват на основата на прогресивен режим на работа на машините, използване на прогресивни технологии и необходимата квалификация.\nЕдинство на трудовите норми - да се определят еднакви за 1 и съща работа и при едни и същи условия, независимо от това къде се извършва тази работа.\nКласификация на разходите на работно време - работното време е законодателно установен период от време, през който трябва да се изпълни определен обем работа - то се дели на време на работа и на прекъсване.\nВремето на работа е част от работния ден и се подразделя на време за производителна и за непроизводителна работа. Времето за производителна работа се състои от подготвително-заключително, оперативно време и време за обслужване на работното място.\nПодготвително-заключителното е онази част от работното време, която се използва за подготовка на работното място, а също и за всички действия свързани със завършването на работния ден.\nОперативното време е това, през което непосредствено се въздейства в/у предмета на труда, то се повтаря с всяка единица изработено изделие и се състои от основно и спомагателно време.\nВремето на прекъсване обхваща всички престои за почивки и естествени нужди, почивки поради организационно-технически причини и др.\nЗа целите на нормирането на труда работното време се дели на нормирано и ненормирано, като методите за измерване на разхода на работно време са : методи на непосредственото измерване и методи на моментните наблюдения.\nМетодите на непосредствено измерване се осъществяват чрез снимка на работното време, хронометраж и фотохронометраж.\nСнимка на работното време : метод за изучаване на работното време или времето на работа на отделна машина, чрез измерване на всички разходи на работно време в рамките на дадена смяна. Снимката на работното време е индивидуална и групова. Съставянето на снимка на работното време преминава през няколко етапа :\n1) подготовка на наблюдението - в съответствие с целта се избира обекта и снимката се прави за определяне на загубите на работно време, като достатъчно е да се изучат часовете на най-големи загуби. Ако целта на снимката е разработването на нормативи на времето, то обекта на наблюдението е отделното работно място и то с най-добра организация на труда.\n2) провеждане на наблюдението - регистрирането на данните от наблюдението се извършва в специална бланка - фотокарта. Самия процес на фотографирането се състои в последователно и подредено записване на фотокартата на всичко, което се изпълнява с точност до 30 сек.\n3) обработка на резултатите от наблюдението : всяко действие или престой на работника се означава с индекс в съответствие с приетата класификация на разходите на работно време, като всички елементи на работа или престой, които имат еднакъв индекс се обединяват в групи с цел съставяне на фактическия баланс на работното време.\n4) анализ на резултатите и проектиране на рационални трудови норми - установява се дали всички разходи на работно време са необходими при съществуващата организация на труда. Нерационалните разходи на работно време се елиминират и се съставя проектния, нормативния баланс на работното време. На основата на фактическия и проектния баланс на работното време се установяват показатели за повишаване на производителността на труда и за подобряване използването на работното време.\nХронометража е метод за изучаване и измерване на отделните елементи на оперативното време - извършва се с помощта на хронометри, хроноскопи, осцилографи и киноапаратура. Хронометража преминава през същите етапи като снимката на работното място.\nФотохронометраж - комбинация между снимката на работното място и хронометража. При него наблюдаващия едновременно с провеждането на снимка на работното време прави в отделни периоди и хронометраж на отделните операции.\nМетод на моментните наблюдения - те се провеждат чрез обхождане на участъка по предварително установен маршрут. За провеждането му се използват специални бланки като в тях наблюдателя обозначава вида на разхода на работно време. След провеждането на наблюдението се прави обработка на данните, като тя има за цел да установи процента на всички разходи на работно време и абсолютния му размер. Въз основа на тези данни се определя и конкретното натоварване на всеки 1 от работниците и на машините или се набелязват мероприятия за подобряване на организацията на труда.\nВъз основана тези методи се пристъпва към методи за нормиране на труда - сумарни или аналитични.\nПри сумарния метод трудовата норма се определя общо за целия процес или за дадена работна операция, като той има следните разновидности : 1. Нормиране на основата на статистически данни - нормата се установява на основата на такива данни за фактическото произведено количество продукция за определен период от време и броя на произвелите го работници. При такива условия не е известно в каква степен е използвано работното време на работника Þ този метод е ненаучен ; 2. Нормиране въз основата на опита на някои лица от ръководния персонал ; 3. На основата на сравнение с аналогична работа - точността на новата норма е в зависимост от нормата, с която се прави сравнение.\nАналитични методи - осъществяват се в две разновидности - аналитично-изчислителни и аналитично-изследователски методи на нормиране : 1. Аналитично-изчислителни - трудовата норма се установява като се раздели операцията на съставните и елементи Þ за всеки елемент се определя времето на основата на нормативни справочници за ограниченията на времето и режима на работа на машините. Сумата на нормативните времена по отделни елементи на операцията дава общото време за изпълнението и. 2. При аналитично-изследователския метод трудовата норма се получава чрез непосредствено наблюдение, изследване и измерване на разходите на работно време по отделните движения, действия, манипулации и операции в рамките на самото производство, като широко приложение в тези случаи придобива фотохронометража.\nРаботна заплата. Доходите се делят на две части - доходи от труда (работна заплата) и доходи от собствеността (печалби, лихви, дивиденти, ренти). Работната заплата е форма за разпределение на дохода от труда, тя е цена на стоката работна сила. Различават се номинална и реална работна заплата.\nНоминалната работна заплата изразява паричната сума получена за извършената работа през определен период от време. Тя зависи от ; времето на работа ; обема на извършената работа ; от квалификацията и основно от вътрешните правила за организацията на работната заплата, определяни самостоятелно от всяка фирма.\nРеалната работна заплата изразява сумата на действителните потребности, които могат да се задоволят с номиналната работна заплата. Величината на реалната работна заплата зависи от номиналната работна заплата и индекса на цените на потребителските стоки. Факторите, от които зависи реалната работна заплата, освен номиналната, са :\n1. Търсенето и предлагането на факторите на производство (труд, земя, капитал), вкл. и на работната сила. Търсенето и предлагането на факторите на производство определя работната заплата, поземлената рента, лихвения процент, нормата на печалбата - цените на факторите на производството.\n2. Предлагането на работна сила - то се определя от : числеността на населението, дела на трудоспособното население, средния брой часове отработени за 1 год. ; качеството на труда и квалификацията на работниците. При известни криви на търсенето и предлагането за дадена категория персонал равновесното равнище на работната заплата се установява в точката на пресичане на тези криви. Ако равнището на работната заплата е по-високо от точката на равновесие излишъка на пазара на работна сила ще способства за понижаването й.\n3. Качеството и условията на труд - ставките на работната заплата за различните категории персонал са в зависимост от качеството и условията на труд.\n4. Доходност на фирмата - тя определя сумата на средствата , които могат да се заделят за индивидуално трудово възнаграждение Þ при липса на необходимите доходи повишаването на работната заплата може да се извърши по 2 начина : като се повишат цените на продукцията или като се съкрати персонала.\n5. Работната заплата се влияе силно и от сравнителния анализ на работните заплати в даден регион, или фирми произвеждащи сродна продукция.\nФактори, определящи величината на минималната работна заплата са : екзистенцминимума, жизнения и социалния минимум.\nЕкзистенцминимума обхваща средствата за задоволяване на потребностите на човека само като биологично същество - той има само физиологично измерение. Жизнения минимум включва екзистенцминимума, но и редица обществено-икономически и исторически фактори. Жизнения минимум е най-малката обективна и обществено-допустима натурална и стойностна величина от жизнени средства, материални блага и услуги, която е необходима за нормално физическо, духовно и социално развитие на човека като индивид.\nСоциалния минимум освен физическо има и социално измерение - този минимум, който се характеризира с достигнатата величина на жизнения минимум или обществено определените и гарантирани за даден етап социални потребности. Той се определя, като към жизнения минимум се прибави величината на безплатното потребление не материални блага и услуги.\nДоговаряне на работната заплата : съществуват 3 подхода в взаимоотношенията между работодател и работник :\nПолитиката в заплащането изцяло се определя от работодателя - той (държавата) определя основните нормативни документи от заплащането на труда, както и ставките на работната заплата.\nДоговаряне на работната заплата - водене на преговори м/у работници, работодатели и понякога държавата. Така се осъществява съгласуването на основните положения, отнасящи се до работната заплата и при постигане на съгласие се сключва договор, чиито клаузи са задължителни за срока му. При несъгласие спора се решава чрез посредници, като договора е за срок 1-2 години и често има клаузи, позволяващи преразглеждането му.\nДържавата и обединения на преговарящите страни от по-висок ранг - синдикатите определят основните моменти на заплащането, а на по-ниско ниво - съобразяване с тях. На високо равнище се фиксира минималната работна заплата, добавките за условия на труд, обезщетенията за извънреден и нощен труд, размера на платения отпуск…\nТъй като договорите на ниско равнище се влияят от тези на високо този подход е известен като рамково договаряне.\nОт своя страна договарянето на работна заплата бива индивидуално и колективно. Индивидуалното договаряне се извършва м/у работодателя и отделния работник, намира израз в сключването на трудов договор и възникването на наемно-трудово правоотношение. При колективното договаряне - осъществява се по принципите на социалното партньорство чрез сключване на колективен трудов договор, на национално равнище за : начините, принципите, процедурите за определяне на минималната работна заплата ; системите за адаптиране на минималната работна заплата към изменящата се издръжка на живота ; динамика на средната работна заплата ; видове и минимални размери на допълнителните трудови възнаграждения, които са еднозначно определени с кодекса на труда. На отраслово равнище : минималната работна заплата за отрасъла - ³ от за страната ; договаря се отрасловата начална заплата - за основни професии или специалисти или за квалификационни групи в отрасъла ; договарят се процеса на нарастване на средната работна заплата. На регионално равнище се договарят : регионална минималната работна заплата ; растеж на средната работна заплата в проценти или сума - за естествен ръст и за пораснала издръжка на живота ; добавки към заплатата произтичащи от регионални особености. На ниво фирма се договарят ; маса на работната заплата - като абсолютна сума или % от продукцията ; средната работна заплата като се прави съпоставка с сродни предприятия ; % на нарастване на средната работна заплата ; минималната работна заплата, началната заплата ; системите за оценка на отделните работи категории труд; методите за оценка на условията на труд ; съотношението в работната заплата, допълнителните възнаграждения към нея и възнагражденията за крайни годишни резултати.\nPosted in Икономика. Tags: икономика, логистика, логистични дейности, студенти on 14.01.2014 by admin.\n« Риск на капиталовите пазари и управлението му Икономика на труда »


Николай Бареков стана баща за четвърти път (снимки) – Vihrogon.bg\nЕвродепутатът Николай Бареков стана баща за четвърти път. Това съобщи преди минути самият той в социалната мрежа „Фейсбук“.\nНавремето имаше майка-героиня ! Сега–татко -герой…….продължавай…..до футболен отбор Да ти са живи и здрави ! В парламента да имат мнозинство !


Папата за Деня на мигрантите и бежанците: в бездомните срещаме Исус - print - Vatican News\nПапата за Деня на мигрантите и бежанците: в бездомните срещаме Исус\nПосланието за 106-я Световен ден на мигрантите и бежанците, който ще се отбележи на предстоящия 27 септември, е посветено на „често невидимата драма“ на вътрешно разселените лица, в тревожното време на „световната криза, причинена от пандемията на Covid-19”.\nНека не се забравят вътрешно разселените лица и „всички онези, които са се оказали в несигурно положение, в което все още живеят изоставените, маргинализираните и отхвърлените заради Covid-19”. С това насърчение започва посланието на папа Франциск по случай Световен ден на мигрантите и бежанците, под надслов: „Като Исус Христос, принудени да бягат. Да се приемат, закрилят, насърчават и интегрират вътрешно разселените лица“.\nСмята се, че в цял свят вътрешно разселените хора са над 50 милиона. Към войни, конфликти и природни бедствия, сега се прибавя и бичът на пандемията. Често пъти драмата на тези хора е тиха и забравена. Папа Франциск подчертава, че вследствие на кризата, „международни помощи и инициативи, съществени и спешни за спасяването на човешкия живот“, са изместени „на заден план в националните политически програми“. Но „сега не е време да забравяме“. „Кризата, с която трябва да се справяме“, се чете в посланието, което се позовава и на „Urbi et Orbi“ от миналия 12 април, „нека не ни кара да забравяме многото други спешни ситуации, които носят в себе си страданията на много хора“.\nЛицето на Исус е в лицето на бежанците\n„Трагичното положение на бездомния и на бежанеца“, преживяно „от малкия Исус“ заедно с неговите родители по време на „бягството в Египет“, е неволя, която е налице и в наши дни за „милиони семейства“. Папата припомня, с думите от неделната молитва Ангел Господен от 29 декември 2013 г., че „почти всеки ден телевизията и вестниците съобщават новини за бежанци, които бягат от глада, от войните, от други сериозни опасности“. Светият Отец посочва, че „във всеки един от тях присъства Исус, принуден, както във времето на цар Ирод, да бяга, за да се спаси“. В техните лица ние трябва да „разпознаваме лицето на Исус, гладен, жаден, гол, болен, странник или в тъмница“ (Мт.25, 43). „Ако ние го разпознаваме“, пише още папа Бергольо, „ние ще му благодарим затова, че сме могли да го срещнем, обикнем и служим“.\nДа разпознаем Господ в разселените лица\nВ папското послание, което повтаря думите, казани на литургията в Сакрофано от 15 февруари 2019 г., се казва, че „разселените лица ни дават възможността за среща с Господ, въпреки, че нашите очи трудно го разпознават: със скъсани дрехи, с мръсни крака, със страдалческо лице, с наранено тяло, неможещ да говори на нашия език“. Папата подчертава, че става дума за „пастирско предизвикателство“, което изисква даване на отговори с думите от посланието за Световния ден на мигрантите и бежанците 2018 г.: прием, закрила, насърчение и интегриране. Към тях Франциск прибавя „шест двойки глаголи, които съответстват на твърде конкретни действия, свързани помежду си чрез принципа на причината и следствието“.\nОпознай, за да разбереш\nПапа Бергольо припомня, че когато се говори за мигранти и вътрешно разселени лица, твърде често „се спираме на числата. Но не става въпрос за числа, става въпрос за хора! Ако ги срещнем, ще можем да ги опознаем. И като се запознаем с техните житейски истории, ще успеем да ги разберем. Ще можем да разберем, например, че тази несигурност, която ние усетихме със страданието от пандемията, е постоянен елемент в живота на бездомните“. Затова трябва „да опознаем, за да разберем“. Папата пише, че „познанието е необходима стъпка към разбирането на другия“. На това учи самият Исус в евангелския епизод с учениците от Емаус: “И като разговаряха и разсъждаваха помежду си, Сам Исус се приближи и вървеше с тях; но очите им се премрежиха, за да Го не познаят“ (Лк. 24, 15-16).\nДа бъдем близо до хората, за да служим\n„Необходима“ за служението стъпка е тази да бъдем близо до хората. „Изглежда безспорно, но често страховете и предразсъдъците – много предразсъдъци – ни пречат да бъдем близо до тях и да им служим с любов“, отбелязва Бергольо. „Да се приближим до ближния, често означава да сме готови да поемем риск, както ни показаха толкова многото лекари и медицински сестри през последните месеци. Да бъдем близо, за да служим, отива отвъд самото чувство за дълг; най-прекрасният пример ни даде Исус, с измиването на краката на своите ученици“.\nЗа помирението е необходимо вслушване\nВ своето послание Светият Отец изтъква, че „любовта, тази, която помирява и спасява, започва с вслушването“. В днешния свят „се умножават съобщенията, но започва да се губи навика да се вслушваме. Но само посредством смиреното и внимателно вслушване можем да стигнем до истинското помирение“. Папата припомня, че през 2020 г. „седмици наред мълчанието цареше по нашите улици. Мълчание драматично и обезпокояващо, което обаче ни даде възможността да се вслушаме в гласа на по-уязвимия, на бездомните и на нашата тежко болна планета“. Като се вслушваме, имаме възможност да се помирим с ближния, с многото отхвърлени, с нас самите и с Бог, който никога не се уморява да ни предложи своето милосърдие. В папското послание се казва, че „за помирението е необходимо вслушване. На това ни учи самият Бог, който, като изпрати своя Син на света, пожела да чуе стенанието на човечеството“.\nЗа израстването е нужно споделяне\nПапа Франциск пише, че „Бог не пожела ресурсите на нашата планета да бъдат в полза само на някои. Трябва да се научим да споделяме, за да израстваме заедно, като не изключваме никого. Пандемията ни припомни, че всички сме в една и съща лодка. Общите тревоги и страхове ни показаха още веднъж, че никой не се спасява сам. За да израстваме“, казва Бергольо, „трябва да споделяме. За да растем истински, трябва да растем заедно, споделяйки това, което имаме, като онова момче, което предложи на Исус пет ечемичени хляба и две риби… и те стигнаха за пет хиляди души“.\nДа участваме, за да насърчаваме\nДруга важна стъпка, която трябва да се направи, свързва други два глагола: участвам и насърчавам. „Ако наистина искаме да насърчим хората, на които предлагаме помощ“, отбелязва папата, „трябва да ги привлечем за участие и да ги направим действащи лица на своя реванш. Пандемията ни припомни колко е съществена съотговорността и че само с приноса на всички – дори и на често подценяваните категории – е възможно справянето с кризата“. В посланието се споменават и думите, които папа Франциск бе казал на миналия 27 март, по повод на молитвата в извънредната ситуация на пандемия: трябва „да се намери смелостта да се отворят пространства, в които всички да се почувстват извикани и да се позволят нови форми на гостоприемство, братство, солидарност“. Следователно трябва участие, за да се насърчава. Така направи и Исус със самарянката (Йн. 4, 1-30). Господ се приближава, слуша я, говори на сърцето й, за да я отведе след това към истината и да я преобрази“.\nДа си сътрудничим, за да градим\nШестата и последна двойка глаголи, която папата посочва, е сформирана от две решителни действия: сътрудничество и изграждане. Папата пише, че „да се изгради Божието царство е общ ангажимент на всички християни и затова е необходимо да се научим да си сътрудничим, без да се поддаваме на завист, разногласия и разделения. „За да запазим общия дом и да го направим да прилича все повече на изначалния промисъл на Бог, трябва да се ангажираме да гарантираме международното сътрудничество, глобалната солидарност и местния ангажимент, като не изключваме никого. Следователно е необходимо да си сътрудничим, за да градим“. „Това е, което препоръчва и апостол Павел в посланието си до коринтяните: „Затова ви умолявам, братя и сестри, в името на нашия Господ Исус Христос, всички да говорите в съгласие и да няма раздори между вас, а да бъдете съвършено съединени в един ум и в една мисъл“.\nПосланието за Световния ден на мигрантите и бежанците завършва с молитва, подсказана от примера на Свети Йосиф, „по-конкретно когато той бе принуден да избяга в Египет, за да спаси Малкия Исус“.\nОтче, Ти повери на Свети Йосиф най-съкровеното си: Младенеца Исус и неговата майка, за да ги закриляш от опасностите и от заплахите на злонамерените. Позволи и на нас да изпитаме неговата закрила и неговата помощ. Той, който изпита страданието на онези, които бягат поради омразата на властващите, нека да може да утешава и защитава всички онези братя и сестри, които, заради войните, бедността и нуждата, напускат домовете си и земята си, за да тръгнат на път като бежанци към по-сигурни места…\nСветовен ден на мигрантите и бежанците 2020\nЦърквата чества Световния ден на мигрантите и бежанците от 1914 г. Това винаги е било повод, за да се покаже загрижеността към различните категории уязвими хора, които са на път, за да се отправи молитва за тях, които трябва да се справят с различни предизвикателства и за да се засили съзнателността за възможностите, предлагани от мигрантите. През 2020 г. денят ще бъде отбелязан на 27 септември.\n15 Май 2020, 13:29


Лека атлетика | Каталог за сайтове\nЕдна от най-популярните спортни дисциплини в световен мащаб е несъмнено лека атлетика. Това е един от спортовете, който неизменно фигурира в програмата на всички летни олимпийски игри. Те от своя страна, също като зимните, се провеждат на всеки четири години. Разнообразието от спортове в тази дисциплина дава възможност на много спортисти постоянно да се развиват и усъвършенстват и да доказват своите способности. Класически дисциплини от тази група са например бягане на 50 или сто метра, а също така и на 5 000 метра. В този случай обикновено се явяват мъже, а при жените най-голямата за пробягване дистанция не е чак толкова дълга. Също така бягане на сто и сто и десет метра с препятствия е класическа дисциплина, която се радва на интерес сред феновете. От най-добрите ни състезатели бегачи рязко се открояват имената на Ивет Лалова при жените и на Мартин Арнаудов при мъжете. Освен тях, има и още известни хора.\nРазнообразието от лека атлетика включва още много дисциплини, например висок скок, дълъг скок и овчарски. Всеки един от тези три вида е достатъчно известен, а за високия скок България определено има поводи за гордост. Именно българка в лицето на Стефка Костадинова преди години съумя да постави световен рекорд, с който прочу страната ни. Що се отнася пък до овчарския и дългия скокове, те също са много интересни, зрелищни и динамични. При овчарския скок състезателите използват пръчка, с която се оттласкват на височина, необходима им да прескочат поставената летва. При евентуално закачане и падане на летвата опитът се брои за неуспешен. Всеки състезател има право на три опита, преди окончателно да отпаднат от надпреварата. Същото правило важи и при високия и тройния скокове, като двата вида си приличат. При тях състезателите се засилват, преди да скочат в пясък. При тройния скок се полага направата на три крачки, докато при дългия се разчита единствено на засилката. В зависимост от преодоляното разстояние, се отчита кой заема първото място до момента. Това обаче не са всички дисциплини от атлетиката, която и днес продължава да се радва на много голяма популярност. Доста родители записват децата си на тренировки.\nМятането на диск, чук и гюле са още три от дисциплините, които са съществена и неизменна част от лека атлетика. Това са така наречените силови дисциплини, при които в действителност се изисква наличието на физическа сила. Особено атрактивни са трибойните опити, които включват участието на един и същ състезател в три различни спорта. Също така е интересно да се наблюдава щафетното бягане на определен брой метри, при което състезателят трябва да предаде лентата в ръката на свой съотборник, докато е все още в движение. Често при такива случаи се стига до куриозни грешки и поемащият щафетата я изпуска, което автоматично означава загуба на състезанието. Много са източниците, от които могат да се наблюдават атлетическите дисциплини. Феновете на олимпийските игри постоянно са привилегировани от телевизионните и онлайн канали, които излъчват директно или на запис провеждащите се състезания с актуален коментар и анализ на подробностите в състезанието.


Anna Savenko - all about my hobbies: "Отчаяни съпруги"...\nПубликувано от Анна Савенко в петък, април 01, 2011\nDani Dineva 9 април 2011 г., 19:23 ч.\nИзгледах предаването на един дъх. Желая ти да не преставаш да търсиш и реализираш мечтите си. Прекрасна си Ани, поздравявам те.\nАнна Савенко 9 април 2011 г., 23:28 ч.\nДани, прегръщам те! Дано нашите мечти се сбъдват за да дават път на следващите! :)))


София. На 24 октомври всяка година Православната църква прославя за пореден път през годината Божията Майка с празника на Пресвета Богородица "Всех скорбящих радост". На този ден във всички епархии на българската православна църква се отслужват и молебени за децата с увреждания, съобщи репортер на Агенция "Фокус".\nПо този повод ще бъде отслужена Архиерейска света Литургия за празника „Всех скорбящих радост“ в храм „Покров Богородичен“, гр. София, (зад хотел „Родина“).\nС благословението на Негово светейшество Българския патриарх и Софийски митрополит Неофит, богослужението ще оглави Негово преосвещенство Белоградчишки епископ Поликарп - викарий на Софийския митрополит. Началото е 09.00 часа.


ATORGAMMA / АТОРГАММА ТАБЛ. 20МГ # 56 - CF855 | Аптека-инфо предлага фармацевтичен справочник и информация за аптеки, лекарства, описания и цени!\nАторгамма® 10 mg филмирани таблетки\nAtorgamma® 10 mg film-coated tablets\nКАКВО ПРЕДСТАВЛЯВА АТОРГАММА И ЗА КАКВО СЕ ИЗПОЛЗВА\nАторгамма е лекарство, което понижава липидите в кръвта.\nАторгамма се използва като добавка към промяната в диетата, за да намали количествата на липиди в кръвта, като холестерол и триглицериди в случаите, когато диетата с ниско съдържание на мазнини, физическите упражнения и промяната в начина на живот не са достатъчни.\nАторгамма се използва също и като добавка към други понижаващи липидите в кръвта лекарства.\nПРЕДИ ДА ПРИЕМЕТЕ АТОРГАММА\nНе приемайте Аторгамма\n- ако сте алергични (свъръхчувствителни) към активното вещество или към някоя от останалите съставки на Аторгамма;\n- ако сте алергични към други подобни лекарства, намаляващи липидите в кръвта;\n- ако имате заболяване на черния дроб;\n- ако страдате от заболяване на мускулите (миопатия);\n- ако сте жена в детеродна възраст и не използвате подходящи противозачатъчни средства;- ако сте си правили лабораторни изследвания, отразяващи функцията на черния Ви дроб и резултатите от тях показват стойности извън референтни граници.\nОбърнете специално внимание при употребата на Аторгамма\n- ако сте имали чернодробно заболяване или консумирате големи количества алкохол;\n- ако имате нарушена бъбречна функция;\n- ако имате забавена обмяна на веществата в резултат на недостатъчна активност на щитовидната жлеза (хипотиреоидизъм);\n- ако сте на възраст над 70 години;\n- ако знаете, че страдате от генетична миопатия (която се унаследява)\n- ако сте страдали от миопатия в резултат на употребата на лекарства, понижаващи липидите в кръвта\nПосъветвайте се с Вашия лекар или фармацевт, ако:\n- страдате от тежка дихателна недостатъчност .\nАко забележите необяснима мускулна болка (миалгия), схващане, болезненост или уморяемост, особено ако са придружени от неразположение или висока температура, трябва незабавно да се свържете с Вашия лекар, тъй като може да се наложи лечението с Аторгамма да бъде преустановено или да бъде намалена дозата.\nВероятно Вашият лекар ще пожелае да изследва нивото на Вашия холестерол, да провери други лабораторни показатели на кръвта и работата на черния Ви дроб преди започване и по време на лечението Ви.\nПрием на други лекарстваМоля, информирайте Вашия лекар или фармацевт, ако приемате или наскоро сте приемали други лекарства, включително и такива, отпускани без рецепта.\nНякои лекарства могат да повлияят ефекта на Аторгамма, а така също Аторгамма може да повлияе на ефектите на други лекарства.Обърнете внимание при едновременната употреба на\nАторгамма и следните лекарства, тъй като това би повишило риска от миопатия, която в редки случаи може да стане сериозна и да увреди Вашите бъбреци:\n- циклоспорин (имуносупресант)\n- някои антибиотици (еритромицин, кларитромицин)\n- някои лекарства, използвани за лечение на гъбични инфекции (итраконазол, кетоконазол)- нефазодон (антидепресант)\n- ниацин (лекарство, понижаващо холестерола)\n- фибрати (лекарства, понижаващи холестерола)\n- ХИВ-протеазни инхибитори\nКонсултирайте се с Вашия лекар, ако приемате:\nварфарин (антикоагулант), дигоксин (лекарство против аритмия), орални контрацептиви (съдържащи норетистерон и или етинил естрадиол), колестипол (лекарство понижаващо холестерола) или антиациди (съдържащи магнезиев и алуминиев хидроксид), тъй като ефекта от тези лекарства може да се засили.\nПрием на Аторгамма с храни и напитки\nТова лекарство може да бъде приемано с или без храна.\nНе пийте твърде много сок от грейпфрут по време на лечението с Аторгамма, тъй като сокът от грейпфрут може да повлияе върху ефекта на Аторгамма.\nНе приемайте Аторгамма по време на бременност.\nЖените в детеродна възраст трябва да използват сигурни контрацептивни средства по време на лечението с Аторгамма.\nКонсултирайте се с Вашия лекар или фармацевт преди употреба на което и да е лекарство по време на бременност.\nНе приемайте Аторгамма по време на кърмене.\nКонсултирайте се с Вашия лекар или фармацевт преди употреба на което и да е лекарство по време на кърмене.\nАторгамма не оказва влияние върху способността за шофиране и работа с машини.\nПРИЕМ НА АТОРГАММА\nВинаги приемайте Аторгамма точно по указанията на Вашия лекар.\nПриемайте Аторгамма веднъж дневно.\nТова лекарство може да приемате по всяко време на деня, с или без храна.\nПомнете, че трябва да продължите с Вашата специална диета и променения Ви начин на живот и по време на лечението с Аторгамма.\nНачалната доза се основава на нивата на холестерол и целта на лечението.\nОбичайната начална доза е 10 mg на ден.\nТази доза може да бъде променена след 4 седмици или повече според това как Ви е посъветвал Вашия лекар.\nМаксималната доза е 80 mg веднъж дневно.\nДневната доза може да бъде приета наведнъж.\nУвредена бъбречна функция:\nНе се налага промяна на дозата.\nДеца и юноши на възраст между 4-17 години:\nУпотребата на Аторгамма при деца трябва да се наблюдава от специалист.\nАко сте приели повече от необходимата доза Аторгамма\nАко сте приели повече Аторгамма от необходимото, свържете се с Вашия лекар, спешно отделение или аптека.\nАко сте пропуснали да приемете Аторгамма\nАко забравите да приемете своята доза, вземете я веднага щом можете, освен ако не е по време на приема на следващата доза.\nКакто всички лекарства, Аторгамма може да предизвика нежелани реакции, въпреки че те не се проявяват при всеки пациент.\nНезабавно се свържете с Вашия лекар, ако при Вас се появят:\nнеобяснима мускулна болка (миалгия), схващане, болезненост или уморяемост, особено ако са придружени от неразположение или висока температура.\nДокладвани са следните нежелани лекарствени реакции:\n(наблюдават се при 1-10 от 100 пациенти):\nЗапек, подуване на корема, диспепсия, гадене, диария, прояви на свръхчувствителност, безсъние, главоболие, замаяност, усещане като парене,\nбоцкане, сърбеж или изтръпване без видима физическа причина по кожата, (парестезия, намалена чувствителност при допир), обрив, , мускулна болка (миалгия),\nболка в ставите (артралгия), умора, болка в гърдите, болки в гърба и периферен оток.\n(наблюдават се при 1-10 от 1000 пациенти):\nЗагуба на апетит, повръщане, намалена способност на кръвта да се съсирва (тромбоцитопения), загуба на коса, оплешивяване (алопеция),\nповишени или понижени нива на кръвната захар, възпаление на задстомашната жлеза (панкреатит), нарушения на нервната система (периферна невропатия),\nсърбеж и обрив по кожата (уртикария), загуба на памет (амнезия),\nзвънене и бръмчене в ушите (тинитус), миопатия, напр. болезненост и слабост в мускулите, неразположение, покачване на теглото, импотентност.\n- Нарушения в съня, включително кошмари по време на сън;\n- Сексуални смущения;\n- Затруднения в дишането, включително упорита кашлица и или недостиг на въздух или треска.\nСЪХРАНЕНИЕ НА АТОРГАММА\nНе използвайте лекарствения продукт след срока на годност отбелязан върху опаковката.\nКакво съдържа Аторгамма\n- Другите съставки са:манитол , микрокристална целулоза, калциев карбонат, повидон; кроскармелоза натрий;\nнатриев лаурилсулфат; колоиден безводен силициев диоксид, магнезиев стеарат, хипромелоза; титанов диоксид; макрогол 6000Как изглежда\nЗаместители за ATORGAMMA / АТОРГАММА ТАБЛ. 20МГ # 56 - CF855


Jewelz & Sparks с невероятно лятно парче "Into The Blue"• © Меломан.бг\nJewelz & Sparks с невероятно лятно парче „Into The Blue“\nСамо при името на тази компания ни става ясно, че проектът ще е успешен. Вече известни на немската хаус сцена с минималистичното си звучене и парчетата “Toxic Rush” и “Flashbang”, наскоро дуото Jewelz & Sparks обявиха, че ще издадат парче с немския геймър, станал феномен в YouTube, Sarazar. Невероятното им лятно парче “Into The Blue” вече е тук и е готово да покори сезона!\nJewelz & Sparks и Sarazar се обединяват за “Into The Blue”, включвайки и Pearl Andersson за изпълнение на невероятните вокали. Песента изпраща слушателите в дълбините на морето, под лъчите на парещото слънце. Появяваща се точно навреме за летните купони, песента е перфектният саундтрак за плажните партита, когато над главите ни са само палмите и необятното небе. Съчетанието между свеж, мелодичен хаус и лежерни вокали, е формулата за хит на сезона.\nОще когато Fedde Le Grand ги открива през 2012 и дуото издава дебютните си сингли “Toxic Rush” и “Flashbang” през лейбъла му Flamingo Recordings, диджеите бързо добиват популярност по цял свят с неотстъпчивия си хаус. Неусетно Jewelz & Sparks се превръщат във важна част от общността на EDM изпълнителите по света.\nПочти всичко, което издават, се подкрепя от колегите им, и дори е включвано в сетовете на David Guetta, Avicii, Nicky Romero, Tiësto и Hardwell. В същото време момчетата взимат участие в някои от най-добрите фестивали по цялото земно кълбо. Феновете им, в началото броящи се на пръсти, вече са огромното семейство #jswarriors, подкрепящо любимците си на всяко участие.\nСамо на 15 Valentin Matthias Rahmel за пръв път качва нещо свое в интернет. Днес, известен под името Sarazar, той се радва на повече от 2 милиона последователи на YouTube канала си. Един от най-влиятелните геймъри, Sarazar се вдъхновява от онлайн обществото Gronkh.de/playMASSIVE и документира пътешествията си с енергични влогове и съвсем наскоро започна да използва платформата си, за да сподели част от хаус проектите си през новия си канал Aerochrone. Миналият април “Traveller (feat. Circle of Alchemists)” оглави Spotify Viral Charts.\nСвързани: Jewelz & Sparks Pearl Andersson Sarazar\tShare


store.bg - Чаша с капаче за път - Pix\nПриключения Къмпинг и пикник Съдове и прибори ... Чаша с капаче за път - Pix\nТуристически съдове за хранене\nМатериал Порцелан и силикон\nСтоманена чаша 220 ml\nСгъваема силиконова чаша 200 ml\nСгъваема чаша с капак 350 ml\nБамбукова чаша 470 ml\nСгъваема силиконова кутия за храна\nОт серията "LexNGo"\nСгъваема еспресо чаша с чинийка\nБамбукова кана с 4 броя чаши\nОвална водоустойчива кутия - SnapBox\nИзбор за цвят на капаците:\nЗамисляли ли сте се напоследък, колко удоволствия пропускаме бързайки за някъде? Като например удоволствието да пиеш кафето си в стилна чаша. Това може да се промени с чаша "Pix", която може да ви съпътства навсякъде. Произведена от порцелан и силикон, тя съхранява напитката ви топла. С чудесният си дизайн тя придава нотка настроение в забързаното ви ежедневие! Има вместимост 250 ml и може да се мие в миялна машина.\nЗа да оцените продукта "Чаша с капаче за път - Pix", изберете цифрата отговаряща на Вашата оценка по десетобалната система:\nНазад към "Туристически съдове за хранене"\nСпециализирани раници за ски и сноуборд.\nСелата в България. Посоки ...\nпрезрамки за раница Ташев\nципове за палатки\nтеми за есе\nНай-популярно в "Туристически съдове за хранене"\nИзползваните в представянето на "Чаша с капаче за път - Pix" текстови, графични и други материали са собственост на носителите на авторските им права.


Путин уволни двама генерали заради скандала с журналиста от "Медуза" - Flashnews\nчетвъртък, 25 февруари, 10:41\nПутин уволни двама генерали заради скандала с журналиста от „Медуза“\nВладимир Путин уволни Юрий Девяткин, началник на отдел „Наркотици“ в МВР в Москва, и Андрей Пучков, началник на дирекция „Вътрешни работи“ на МВР след скандала за задържането на журналиста Иван Голунов.\nИван Голунов беше задържан в центъра на Москва на 6 юни.\nКакто заяви полицията, по време на претърсването са открили мефедрон, а по време на претърсването на апартамента – кокаин. От главното управление на МВР съобщиха, че журналистът се проверява за участие в група, която продава наркотици в Москва и Московска област.\nСамият журналист настоява, че наркотиците са му били подхвърлени.\nПроверката установи, че торбичките с наркотици съдържат ДНК на няколко души, но според адвоката на Голунов върху тях не са открити отпечатъците на журналиста. В допълнение и тестът за наркотици на Голунов се оказа отрицателен.\nВъв вторник Колоколцев съобщи, че наказателното разследване срещу Голунов е прекратено, „защото не бе доказано участието му в извършване на престъпление„.\nСамият журналист беше освободен от домашен арест. Материалите на вътрешното разследване от отдела за вътрешна сигурност на руското МВР бяха изпратени в Следствения комитет на Русия за преценка за правомерността на действията на полицейските служители, взели участие в ареста на Голунов. Те са отстранени от служба, каза министърът.\nБащата на вратаря на Ливърпул Алисон се е удавил


Държавата търси купувач на дела си в Българска фондовата борса - ТПП - Стара Загора\nСъбития Държавата търси купувач на дела си в Българска фондовата борса\nДържавата търси купувач на дела си в Българска фондовата борса\nЧетвъртък, 26 ноември 2009 г., 16:06\nДо месеци държавата ще продаде дела си в Българската фондова борса, обяви финансовият министър Симеон Дянков. Инвеститорът трябва да е голям, например немската или австрийската борса, които били заявили интереса си към борсата в София, каза Дянков. След влизането на частна компания трябва да се мисли за развитието на българския фондов пазар на регионално ниво - да има връзки с Македония и други съседни държави, продължава той.\nСпоред Дянков решаващ критерий при избора на инвеститор трябва да бъде предложената цена. Отпада идеята на борсата да се пусне Български енергиен холдинг. Дружеството бе създадено през миналата година и още няма финансови отчети поне за 3 години, каквато е практиката. Затова се обсъжда вариант да се предложат дялове от дъщерните дружества - на първо време "Булгартрансгаз" и НЕК, каза Дянков. Намерението е най-напред да се пуснат по 15%, а при по-голям интерес и по още 10% от тях, съобщи Дарик радио. Държавата има около 120 търговски дружества, в които е мажоритарен собственик, и още около 260, в които е миноритарен собственик.\nИма различни начини, по които можем да използваме тези активи, но ако искаме да помогнем на капиталовия пазар, това трябва да стане през борсата, каза Дянков. Той предлага още да се премахне забраната Сребърният фонд да инвестира в ценни книжа на българския пазар. Според него е хубаво част от парите да останат в България.